
Juniperus oxycedrus subsp. macrocarpa a l'illa d'Eivissa només es troba representat 
a una petita població que es troba sotmesa a nombroses amenaces, sobretot, per 
l'alteració de l'hàbitat on viu. Es presenta un treball sobre les dades d'aquesta 
població i la seva situació. 

JUNIPERUS OXYCEDRUS SUBSP. MACROCARPA IN THE PITYUSIC 
ISLANDS UPDATE 2020. Juniperus oxycedrus subsp. macrocarpa on the island of 


Ibiza is only represented by a small population that is subject to numerous threats, 
especially due to the alteration of the habitat where it lives. A paper is presented on 
the data and situation of this population. 

Keywords: Juniperus oxycedrus subsp. macrocarpa, Ibiza, Balearic Islands. 


Jaime ESPINOSA, Apartat de correus, 1498. 07800 Eivissa. Spain. Adreça 
electrònica: je.noguera67@gmail.com ; Nèstor TORRES, Avda. Espanya, 5. 3er B. 


07800 Eivissa. 


Adreça electrònica: 


STAFFORINI f in memoriam 


nestortorres.eivissa@gmail.com i Mario 


Recepció del manuscrit: 14-12-2020; revisió acceptada:22-12-2020; publicació online: 26-12-2020. 


Introducció 


Aquest treball pretén presentar lestat 
d'un tàxon que a les illes Pitiüses encara no 
ha sigut estudiat de forma significativa, del 
qual la seva situació demogràfica es 
considerava preocupant abans de realitzar 
aquest informe. Es tracta de Juniperus 
oxycedrus subsp. macrocarpa (Sm.) Ball., 
un ginebre de duna que tan sols compta 
amb una petita població a l'illa d'Eivissa 
dins l'arxipèlag de les Pititses. 

La població eivissenca de J. oxycedrus 
subsp. macrocarpa es localitza a una duna 
rampant producte de l'erosió de la roca 
mare constituides per calcarenites del 
plistocè a un lloc anomenat com sa Pedrera 
de sa Punta des Savinar al municipi de Sant 


Josep de sa Talaia (Sáez et al., 2017). La 
part baixa de la duna limita amb una 
pedrera antiga que arriba a la llera de la mar 
on s'extreia pedra anomenada popularment 
com a marès per a la construcció. Com que 
el sistema dunar no arriba directament a la 
mar per estar separat per la pedrera, la 
Demarcació de Costes no l'ha considerat 
part d'un sistema dunar litoral i figura al 
cadastre com un territori de propietat 
privada. Aquest lloc gaudeix d'una bellesa 
paisatgística que ha provocat una allau de 
visitants. Aquesta pressió de turistes s'ha 
Vist incrementada de forma alarmant els 
darrers cinc anys gràcies a la divulgació 
que ha sofert aquest indret per les xarxes 
socials. Tot i que la població de J. 
oxycedrus subsp. macrocarpa es troba a un 

lloc protegit, declarat com a LIC (Lloc 
d'Importància Comunitària), no existeix un 
control efectiu per evitar l'actual erosió de 
la visita massificada de persones. Tampoc 
existeix dades concretes de la població 
(Sáez et al., 2017). 

J. oxycedrus subsp. macrocarpa és de la 
família de las cupressàcies. Arbust dioic, de 
soca retorçuda i amb tiges erectes. Fulles 
carenades de color verd grisenc que acaben 
en punta, de 1,5 a 2,5 mm d'amplada per 2- 
3 cm de llarg. Les flors masculines 1 
femenines es donen en distints peus. Les 
fructificacions són gàlbuls de fins a 15 mm 
de diàmetre, pruinosos 1 de color marró 
blau quan maduren. A la subespècie 
oxycedrus les fructificacions són 
lleugerament pruinoses però de color marró 
bru i no superiors de 1 cm de diàmetre. La 
subespècie J. oxycedrus subsp. macrocarpa 
viu en zones litorals dunars de la regió 
mediterrània, des del sud-oest de la 
península Ibèrica fins a les costes orientals 
del Mediterrani. 

La subespècie va ser citada per primera 
vegada a les illes Pitiüses a la platja de 
Migjorn d'Eivissa a l'any 1992 (Rivas 
Martínez et al., 1992). Aquesta primera cita 
mai més va ser tornada a confirmar i posada 
en questió per part d'alguns botànics 
(Torres et al, 2019). En canvi, 
posteriorment, es va reconèixer una 
població autèntica a sa Pedrera de sa Punta 
des Savinar de Sant Josep de Sa Talaia, CD 
40 (Puget et al., 1995). Es destaca ja com 
una subespècie existent al sud de Villa 
d'Eivissa (Sáez i Rosselló, 2001). 

Les poblacions de Mallorca compten 
amb milers d'exemplars i a la d'Eivissa 
només amb unes desenes d'exemplars, 
situant-se com un tàxon vulnerable VU, 
categoria C2a(1), D2 a les Balears (Sáez et 
al., 2017). Es posa en dubte l'existència 
d'una població la platja de Migjorn 
d'Eivissa però es confirma la petita 


població de sa Pedrera de sa Punta des 
Savinar (Sant Josep de sa Talaia) i en 
aquesta localitat es coneixia d'alguna planta 
reproductora amb gàlbuls una mica més 
petits segons altres poblacions del 
mediterrani (Torres 1 Espinosa, 2019). Així 
que al 2020 es tenia al portal del Bioatles 
de la Conselleria de Medi Ambient del 
Govern Balear una localitat segura de la 
presència de la subespècie a sa Pedrera de 
sa Punta des Savinar (Sant Josep de sa 
Talaia). A Mallorca és citada en unes 10 
quadrícules de 1x1 km? dels sistemes 
dunars de la badia de Alcúdia. 

Com que la subespècie d'estudi no es 
troba sota cap de figura de protecció legal a 
les Balears, és d'importància el seguiment 
de la població eivissenca i donar els 
resultats a la comunitat científica per a que 
pugui fer un diagnosi de la seva viabilitat. 
Aquest treball vol fer una aportació a l'any 
2020 sobre el seu seguiment i que es detalla 
a continuació. 





Fig. 1. Quadrícula de 1 x 1 km? de la localitat de 
DPexistència actual de J. oxycedrus subsp. 
macrocarpa a Eivissa, segons el portal del 
Bioatles de la Conselleria de Medi Ambient del 
Govern Balear. UTM: 31SCD4604 

Fig. 1. 1x1 kw grid of the locality of the current 
existence of J. oxycedrus subsp. macrocarpa in 
Ibiza, according to the Bioatlas portal of the 
Ministry of the Environment of the Balearic 
Government. UTM: 31SCD4604 

Metodologia 


Davant el risc d'erosió que pateix la 
població eivissenca de J. oxycedrus subsp. 
macrocarpa es va contactar amb el Servei 
de Protecció d'Espècies de la Conselleria 
de Medi Ambient del Govern Balear per a 
posar en coneixement la situació de la 
subespècie a Eivissa i la necessitat de 
realitzar un seguiment acurat amb la 
recollida de fructificacions i enviar-les a 
llocs especialitzats per recuperar flora 
autòctona amenaçada. El permís de 
recol.lecció de les fructificacions va ser 
concedit al setembre de 2020. 

Es varen fer dues visites a la població 
d'estudi. Una al juliol i l'altre a l'octubre de 
2020. Es realitzà un recompte dels peus de 
J. oxycedrus subsp. macrocarpa. També es 
recolliren fructificacions que es van lliurar 
als Serveis d'Ibanat d'Eivissa per enviar-les 
a Menut. 


Resultats 


La població de J. oxycedrus subsp. 
macrocarpa a sa Pedrera de sa Punta des 
Savinar (UTM31SCD4604), forma una 
agrupació d'uns 18 peus separats a una 
duna penjant o rampant. Es troba en una 
superfície d'uns 1300 mí, entre uns 25 1 50 
m s.n.m. Les espècies acompanyants són 
Juniperus turbinata, Pistacia lentiscus, 
Salvia rosmarinus, Helichrysum stoechas, 
Erica multiflora 1 Pinus halepensis. Cal 
considerar aquesta cobertura vegetal com 
un savinar litoral dunar amb elements 
arbustius separats per la intensa erosió a la 
que està sotmès. Tampoc s'ha d'oblidar la 
forta pendent que no ajuda a preservar 
aquest espai de l'erosió per fenòmens 
estocàstics. 

Però s'ha de tenir en compte que el 
sistema radicular de les plantes és molt 


llarg i les plantes podrien estar relacionades 
entre elles mateixes contribuint a que el 
nombre d'individus fos molt inferior. Tot 1 
així, s'ha comprovat l'existència de tres 
peus reproductors amb gàlbuls. Un d'ells 
mostrava més — d'una vintena de 
fructificacions mentre que els altres dos 
peus només mostraven una o dues 
fructificacions. 

S'ha de remarcar que a l'est de la duna 
rampant (Fig. 2) es troben nombroses peus 
de l'altre subespècie, J. oxycedrus subsp. 
oxycedrus, just a tocar de la subespècie 
tractada en aquest estudi. Segons la 
bibliografia consultada, desconeixem la 


possibilitat d'encreuament entre les dues 
subespècies. 





Fig. 2. Aspecte de la duna amb alguns peus de J. 
oxycedrus subsp. macrocarpa. 

Fig. 2. Appearance of the dune vith some 
individuals of J. oxycedrus subsp. macrocarpa. 


Discussió 


No poques són les amenaces que hi ha 
sobre el lloc on creix aquesta població de J. 
oxycedrus subsp. macrocarpa. Es detallen a 
continuació segons la seva importància. 

l. Pas indiscriminat de visitants per 
damunt de la duna penjant o rampant amb 
la agressiva erosió mecànica del sòl dunar. 
Se ha vist que molts dels visitants baixen la 
duna com si fos un tobogan natural 
arrossegant els sediments de sorra cap 
avall. 

Fig. 3. Imatge d'un visitant arrossegant-se per la 
duna. El sòl es troba molt trepitjat. I a la savina 
de la imatge es pot esbrinar que la duna ha 
perdut un metre de substracte segons les arrels 
que mostra en l'aire 

Fig. 3. Image of a visitor cramling across the 
dune. The soil is very trampled. And in the savin 
of the image you can find out that the dune has 
lost a meter of substrate according to the roots it 
shows in the air 


2. Perill d'incendis forestals. S'han 
tingut notícies de persones que fumen 1 
inclús de l'existència de fogueres a ple estiu 
durant el mes d'agost per acampades 
"legals. Gràcies a anteriors treballs 
científics. realitzats sobre aquesta 
subespècie a l'illa de Mallorca es té 
constància que J. oxycedrus subsp. 
macrocarpa no és piròfil i que tampoc es 
capaç de rebrotar després dels incendis 
forestals (Martínez Taberner, 1983, De 
Juan et al., 2015). 

3. Baixa fertilitat de la població amb 
una planta reproductora i altres dues amb 
un baix índex de fructificació. No s'han vist 
plantes joves durant la realització d'aquest 
treball. 

4. Competència amb altres espècies 
vegetals per l'espai, de Salvia rosmarinus, 
Pistacia lentiscus, Pinus halepensis, Erica 
multiflora, Helichrysum stoechas i 
Juniperus turbinata. 





Figs 4 i 5. Situació de diverses arrels de J. 
oxycedrus subsp. macrocarpa. L'erosió ha 
afectat al sistema radicular del ginebre de duna. 
Com que les arrels són prou llargues, no s'ha 
pogut determinar exactament el nombre 
d'individus. Es parla sobre el nombre de peus en 
aquest article. 

Figs. 4 and 5. Location of various roots of J. 
oxycedrus subsp. macrocarpa. Erosion has 
affected the root system of dune juniper. 
Because the roots are long enough, the exact 
number of individuals could not be determined. 
The number of feet is discussed in this article. 


Per tal de recuperar aquesta població de 
ginebre de duna es recomana el següent. 

1) Realitzar un estudi coordinat amb 
l'administració autonòmica per recollir 
llavors (fructificacions) per a un banc de 
germoplasma per a preservar el contingut 
genètic de la població amenaçada de J. 
oxycedrus subsp. macrocarpa de sa Pedrera 
de sa Punta des Savinar (Sant Josep de sa 

Talaia) amb l'objectiu de crear material ex- 
situ. 

2) Es recomana realitzar una actuació de 
protecció del sistema dunar de sa Pedrera 
de sa Punta des Savinar (Sant Josep de sa 
Talaia). S'ha d'acotar la duna rampant amb 
elements que allunyin o impedeixin el pas 
de visitants tal com s'ha fet en altres 
sistemes dunars de les Balears. Tanmateix, 
s'ha de condicionar el pas de visitants fora 
de l'abast dels sistema dunar per a evitar 
l'erosió de la mateixa. Els accessos hauran 
d'estar dissenyats per evitar també l'erosió 
de tot l'espai que també engloba altres 
valors naturals de fauna, flora, geologia 1 
paisatge. 

3) Realització de podes controlades a 
altres espècies (Pinus halepensis, Pistacia 
lentiscus 1 Salvia rosmarinus), per tal 
d'alliberar alguns peus de J. oxycedrus 
subsp. macrocarpa de sa Pedrera de sa 
Punta des Savinar (Sant Josep de sa Talaia) 
que es troben sota la pressió d'altres 
espècies dunars. 

4) Contactar amb experts en 
geomorfologia 1 geologia amb coneixe- 
ments en sistemes dunars per tal de 
consensuar futurs dissenys o projectes amb 
l'objectiu de preservar aquest sistema 
dunar. 

